**Zmluva o výpožičke motorového vozidla na dobu určitú**

**ZMLUVA**

**o výpožičke uzatvorená podľa ustanovení § 659 a násl. Občianskeho zákonníka medzi**

**I.**

**Zmluvné strany**

TERMALŠPORT TS s.r.o.

Trojičné námestie 185/2, 027 44 Tvrdošín

Zastúpená Ing. Ivanom Šaškom, konateľom

IČO 36784478

Zapísaná v OR OS Žilina, oddiel Sro, vložka číslo 19036/L

/ďalej len **Požičiavateľ/**

a

/ďalej len **Vypožičiavateľ/**

Turistický klub Tvrdošín – Medvedzie

Družstevná č. 30

027 44 Tvrdošín

IČO: 42058520

**II.**

**Predmet a účel zmluvy**

1. **Požičiavateľ** bezodplatne prenecháva vypožičiavateľovi predmet výpožičky v stave spôsobilom na riadne užívanie a vypožičiavateľ ho bez výhrad prijíma.
2. Predmetom výpožičky je motorové vozidlo Opel Vivaro TS 258 BA s nasledovnou špecifikáciou.
3. Požičiavateľ vypožičanú vec odovzdá vypožičiavateľovi pri podpísaní tejto zmluvy dňa 22.06.2017 , resp. pri podpísaní zmluvy.
4. **Požičiavateľ** prehlasuje, že:
	1. je vlastníkom vypožičanej veci,
	2. predmet výpožičky nemá faktické – technické a právne vady, ktoré by obmedzovali vypožičiavateľa v jeho riadnom užívaní,
	3. vypožičiavateľ má právo vypožičanú vec užívať bezodplatne.
5. Vypožičiavateľ prehlasuje že:
	1. bude užívať predmet výpožičky riadne a v súlade s účelom, ktorý je v zmluve dohodnutý alebo ktorému obvykle slúži, je povinný chrániť ju pred poškodením, stratou alebo zničením,
	2. vypožičiavateľ neprenechá predmet výpožičky na užívanie tretej osobe.
6. **Osoba zodpovedná za odovzdanie a prevzatie predmetu výpožičky je pracovník MsÚ p. František Novák**

**III.**

**Doba trvania zmluvy**

Táto zmluva sa uzatvára na dobu určitú, od 22.06.2017 do 01.07.2017 .

**IV.**

**Práva a povinnosti zmluvných strán**

 **Požičiavateľ je povinný:**

* Odovzdať predmet zmluvy na riadne užívanie so všetkými dokladmi, potrebnými k užívaniu predmetu zmluvy
* Oboznámiť **Vypožičiavateľa** s technickým stavom predmetu zmluvy
* Mať predmet zmluvy poistený.
* Odovzdať motorové vozidlo s plnou nádržou

**Vypožičiavateľ je povinný:**

* Predložiť doklad o poistení
* Nakladať s predmetom zmluvy riadne a v súlade s účelom, ktorý je v zmluve dohodnutý
* Chrániť predmet zmluvy pred poškodením, stratou, zničením, odcudzením
* V prípade poškodenia, straty, zničenia, odcudzenia predmetu zmluvy oznámiť predmetné bezodkladne požičiavateľovi
* V prípade odcudzenia a straty predmetné bezodkladne oznámiť príslušným orgánom na zabezpečenie ďalšieho zákonného postupu
* V prípade vzniku poistnej udalosti na predmete zmluvy predmetné bezodkladne oznámiť požičiavateľovi na nahlásenie tejto skutočnosti poisťovni
* V prípade vzniku poistnej udalosti bude výška škody , ktorú je **požičiavateľ** povinný Vyp**ožičiavateľovi** uhradiť znížená o plnenie zo strany poisťovne a to len v tých prípadoch, ak poisťovňa poistnú udalosť zlikviduje v prospech **vypožičiavateľa** a zašle mu na jeho účet finančné prostriedky.
* Vrátiť predmet zmluvy po dohodnutej dobe **požičiavateľov**i v stave ako na začiatku zmluvného vzťahu
* Udržiavať predmet zmluvy v čistote
* Neprenechať predmet zmluvy na užívanie inému subjektu.
* Vrátiť motorové vozidlo s plnou nádržou

**Za škody spôsobené na predmete zmluvy zodpovedá v plnom rozsahu Vypožičiavateľ, ktorý na seba preberá celú zodpovednosť počas doby výpožičky.**

.

**V.**

**Záverečné ustanovenia**

1. Zmluva je platná dňom podpísania zmluvnými stranami.

2. Zmluva je vyhotovená v 2. rovnopisoch, každá zo zmluvných strán obdrží 1 exemplár.

3. Obaja účastníci zmluvy vyhlasujú, že sú spôsobilí na právne úkony, nie sú obmedzení ani pozbavení spôsobilosti na právne úkony.

4. Zmluvné strany vyhlasujú, že túto zmluvu uzatvorili na základe ich slobodnej vôle, zmluva nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu ju podpisujú.

V  Tvrdošíne 22.06.2017

**Požičiavateľ:**  **Vypožičiavateľ**: